**ПРОЕКТ**

**ЗАКОН**

**за изменение и допълнение на Закона за железопътния транспорт**

(обн., ДВ, бр. 97 от 2000 г.; изм. и доп., бр. 47 от 2002 г., бр. 96 от 2002 г., бр. 70 и 115 от 2004 г., бр. 77 и 88 от 2005 г., бр. 36, 37, 62, 92 и 108 от 2006 г., бр. 22, 35, 74 и 81 от 2009 г., бр. 87 от 2010 г., бр. 47 от 2011 г., бр. 15 и 68 от 2013 г. и бр. 17 и 47 от 2015 г., бр. 19 и 58 от 2016 г.)

**§ 1.** В чл. 115и се правят следните изменения и допълнения:

1. В ал. 1 думите „железопътните произшествия“ се заменят с „тежки железопътни произшествия, произшествия“.
2. Алинея 3 се изменя така:

„(3) Специализираното звено за разследване на железопътни произшествия в Министерството на транспорта, информационните технологии и съобщения разследва тежките железопътни произшествия. По своя преценка специализираното звено разследва и произшествия във връзка с отражението им върху безопасността в железопътния транспорт“.

1. Създава се ал. 5:

„(5) Разследването на произшествия, с изключение на тези по ал. 3, и инциденти се осъществява от управителя на железопътната инфраструктура и железопътните предприятия по процедури за разследване, включени в техните системи за управление на безопасността в съответствие с чл. 115д, ал. 5, т. 5.“.

**§ 2.** В чл. 115к се правят следните изменения:

1. Алинея 7 се изменя така:

„(7) Управителят на железопътната инфраструктура, железопътните предприятия, лицата по чл. 45, ал. 1, отговорни за поддръжката на превозните средства и Изпълнителна агенция „Железопътна администрация“ предоставят на специализираното звено достъп до всякаква информация или записи, свързани с разследването.“.

1. В ал. 8 думите „по ал. 1“ се заменят със „за разследване“.

**§ 3.** В чл. 115л се правят следните изменения:

1. В ал. 1 думите „от Изпълнителна агенция „Железопътна администрация“ се заменят с „от железопътните предприятия и управителя на инфраструктурата по процедурите за разследване, включени в системите за управление на безопасността съгласно чл. 115д, ал. 5, т. 5.“.
2. Алинея 3 се отменя.
3. В ал. 4 думите „поддържа регистър за всички разследвани по реда на този закон произшествия и инциденти“ да се заменят с „изготвя годишен доклад за безопасност, който съдържа статистически данни за общите показатели за безопасност (ОПБ), свързани с железопътните произшествия, инциденти и предпоставки за произшествия или инциденти.“.

**§ 4.** В чл.115м, ал. 3 думите „по този закон“ се заменят с „от специализираното звено“.

**§ 5.** В Чл. 116, ал. 2 след думите „от железопътните предприятия“ се поставя запетая и се добавя „включително върху дейността им по разследването на произшествия, инциденти и ситуации, близки до инциденти“.

**§ 6.** В чл. 117, ал. 2, т. 2 в края на текста се добавя „и с разследванията на произшествия, инциденти и ситуации, близки до инциденти, извършвани от управителите на железопътна инфраструктура и железопътните предприятия;“.

**§ 7.** В чл. 128, ал. 5 след думите „свързано с“ да се добави „провеждане на разследване на произшествия, инциденти и ситуации, близки до инциденти или“;

**ДОПЪЛНИТЕЛНА РАЗПОРЕДБА**

 **§ 8.** Този закон въвеждаизискванията на Европейската комисия относнотранспонирането на Директива 2004/49/ЕО на Европейския парламент и на Съвета от 29 април 2004 г. относно безопасността на железопътния транспорт в Общността и за изменение на Директива 95/18/ЕО на Съвета относно лицензирането на железопътните предприятия и Директива 2001/14/ЕО относно разпределяне на капацитета на железопътната инфраструктура и събиране на такси за ползване на железопътната инфраструктура и за сертифициране за безопасност (Директива относно безопасността на железопътния транспорт), поставени с Официално уведомително писмо по нарушение № 2013/2076 (№ C(2013) 3638/20.6.2013 г.) и Допълнително официално уведомително писмо по нарушение № 2013/2076 (№ C(2016) 2382/28.4.2016 г.).

**ПРЕХОДНИ И ЗАКЛЮЧИТЕЛНИ РАЗПОРЕДБИ**

 **§ 9.**  Законът влиза в сила от деня на обнародването му в „Държавен вестник“ с изключение на § 1 и 3, които влизат в сила 3 месеца след обнародването му в „Държавен вестник“.

 **§ 10.** Разследванията на железопътни произшествия и инциденти, които са започнали, но не са завършени при влизането на този закон в сила, се завършват по реда, по който са започнати.

 **§ 11.** В 1-месечен срок от обнародването на закона в „Държавен вестник“ министърът на транспорта, информационните технологии и съобщенията издава съответните изменения и допълнения на Наредба № 59 от 5.12.2006 г. за управление на безопасността в железопътния транспорт.